**

REPUBLIKA SRBIJA

NARODNA SKUPŠTINA

Odbor za spoljne poslove

1. Broj: 06-2/86-22

5. jul 2022. godine

B e o g r a d

**Z A P I S N I K**

**SA 51. SEDNICE ODBORA ZA SPOLjNE POSLOVE**

**NARODNE SKUPŠTINE REPUBLIKE SRBIJE,**

**ODRŽANE 30. JUNA 2022. GODINE**

Sednica je počela u 15,00 časova.

Sednicom je predsedavala Vesna Marković, zamenica predsednika Odbora.

Sednici su prisustvovali sledeći članovi Odbora: Dragan Šormaz, Stefan Srbljanović, Dubravka Filipovski, Lav Grigorije Pajkić, Đorđe Todorović, Milan Jugović i Elvira Kovač.

Sednici Odbora su prisustvovali zamenici odsutnih članova Odbora: Marković Uglješa, Goran Milić, prof. dr Zoran Dragišić, Nataša Mihailović Vacić i Mira Petrović.

Sednici nisu prisustvovali članovi Odbora: Ljiljana Malušić, dr Milorad Mijatović, Predrag Rajić, Dušica Stojković, Ana Karadžić, Tihomir Petković, Đorđe Milićević i Stefan Krkobabić.

Iz Ministarstva spoljnih poslova, sednici je prisustvovala Jelisaveta Čolanović, načelnica Odeljenja za međunarodnopravne poslove.

Zamenica predsednika Odbora je obrazložila razloge sazivanja sednice Odbora u roku kraćem od tri dana.

Odbor je jednoglasno (*sa 10 glasova ZA*) usvojio sledeći dnevni red:

* Usvajanje zapisnika sa 50. sednice Odbora za spoljne poslove

**1. Sporazum između Vlade Republike Srbije i Vlade Mađarske o izmenama i dopunama Sporazuma o graničnoj kontroli u drumskom, železničkom i vodnom saobraćaju**

**2. Realizovani parlamentarni kontakti**

2.1. Zabeleška o razgovoru članova Odbora za spoljne poslove Narodne skupštine sa članovima Odbora za spoljne poslove i međuparlamentarnu saradnju Vrhovne rade Ukrajine, održanom 7. juna 2022. godine;

2.2. Zabeleška o sastanku šefa Stalne delegacije NS RS u PS NATO sa šefom delegacije Vrhovne rade Ukrajine u PS NATO, održanom 10. juna 2022. godine.

**3. Razno**

Odbor je jednoglasno (*sa 11 glasova ZA*) usvojio zapisnik sa 50. sednice Odbora.

**Tačka 1**

Na predlog Vlade Republike Srbije, a u skladu sa članom 8. stav 1. Zakona o zaključivanju i izvršavanju međunarodnih ugovora („Službeni glasnik RS“ broj 32/13) i člana 50. Poslovnika Narodne skupštine Republike Srbije („Službeni glasnik RS“, br. 52/2010, 13/2011 i 20/2012), a posle obrazloženja predstavnika Ministarstva spoljnih poslova, Odbor je jednoglasno (*sa 12 glasova ZA*) doneo odluku odlučio da dâ saglasnost za privremenu primenu Sporazuma između Vlade Republike Srbije i Vlade Mađarske o izmenama i dopunama Sporazuma o graničnoj kontroli u drumskom, železničkom i vodnom saobraćaju, do njegovog stupanja na snagu.

**Tačka 2**

Odbor je konstatovao zabeleške o realizovanim parlamentarnim kontaktima.

**Tačka 3**

U okviru ove tačke dnevnog reda nije bilo rasprave.

Sednica je završena u 15,05 časova.

Sastavni deo ovog zapisnika čini tonski snimak sa sednice Odbora.

|  |  |
| --- | --- |
| SEKRETAR ODBORA  dr Vladimir Filipović | ZAMENIK PREDSEDNIKA ODBORA  Vesna Marković |